Koronavirus: O‘zbekistonda bir kunda 600ga yaqin yangi holat qayd etilib, 600dan oshiq bemor tuzaldi

«18 avgust kuni mamlakatimizda 591 holatda kasallik qayd etilgan bo‘lib, barchasi tana harorati ko‘tarilganligi bois profilaktika maqsadida hamda koronavirusga chalingan bemorlar bilan muloqotda bo‘lganligi sababli namuna olingan fuqarolar orasida aniqlangan», deyiladi vazirlik xabarida.
Yangi holatlar (+591)
Bugun respublikaning 7 hududida tana harorati ko‘tarilganii bois profilaktika maqsadida hamda koronavirusga chalingan bemorlar bilan muloqotda bo‘lganligi sababli namuna olingan fuqarolar orasida 591ta yangi holat qayd etildi. Endilikda jami zararlanish holatlari soni 36 ming 518taga yetgan.
Bu iyul oyi boshidan buyon kunlik kasallanish holatlari bo‘yicha eng past natijadir.
Tuzalganlar (+643)

Bugun respublikaning 8 hududida 643 nafar bemor tuzaldi va O‘zbekistonda shu vaqtgacha kasallikdan forig‘ bo‘lganlar soni 32 ming 223 nafarga yetdi.
O‘lim holatlari (+5)

Bugun hozircha Toshkent shahrida 4, Toshkent viloyatida 1 o‘lim holati qayd etildi va O‘zbekistonda rasmiy statistikaga ko‘ra o‘limlar soni 243taga yetdi.
Ayni paytda tibbiyot muassasalarida davolanayotgan 4052 nafar bemordan 411 nafari og‘ir, 125 nafari esa o‘ta og‘ir ahvolda.